CELEX: 62019CB0047
Language: sk
Date: 2019-10-07 00:00:00
Title: Vec C-47/19: Uznesenie Súdneho dvora (deviata komora) zo 7. októbra 2019 (návrh na začatie prejudiciálneho konania, ktorý podal Finanzgericht Hamburg – Nemecko) – HA/Finanzamt Hamburg-Barmbek-Uhlenhorst (Návrh na začatie prejudiciálneho konania – Spoločný systém dane z pridanej hodnoty (DPH) – Smernica 2006/112/ES – Článok 132 ods. 1 písm. h) až j) – Rôzne prípady oslobodenia od DPH spojené s deťmi alebo s mládežou a so školskými zariadeniami alebo univerzitami – Kurz surfovania a plachtenia ponúkaný pre školské zariadenia a univerzity – Školský výlet)

9.3.2020   
            
            
               SK
            
            
               Úradný vestník Európskej únie
            
            
               C 77/9
            
         
      Uznesenie Súdneho dvora (deviata komora) zo 7. októbra 2019 (návrh na začatie prejudiciálneho konania, ktorý podal Finanzgericht Hamburg – Nemecko) – HA/Finanzamt Hamburg-Barmbek-Uhlenhorst
      (Vec C-47/19) (1)
      
      (Návrh na začatie prejudiciálneho konania - Spoločný systém dane z pridanej hodnoty (DPH) - Smernica 2006/112/ES - Článok 132 ods. 1 písm. h) až j) - Rôzne prípady oslobodenia od DPH spojené s deťmi alebo s mládežou a so školskými zariadeniami alebo univerzitami - Kurz surfovania a plachtenia ponúkaný pre školské zariadenia a univerzity - Školský výlet)
      (2020/C 77/12)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Finanzgericht Hamburg
      
         Účastníci konania
      
      
         Žalobca: HA
      
         Žalovaný: Finanzamt Hamburg-Barmbek-Uhlenhorst
      
         Výrok
      
      
                  1.
               
               
                  Pojem „školské alebo univerzitné vzdelávanie (vyučovanie)“ v zmysle článku 132 ods. 1 písm. i) a j) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať tak, že nezahŕňa kurz surfovania a plachtenia ponúkaný školami surfovania a plachtenia, akými sú dotknuté školy vo veci samej, v prospech školských zariadení a univerzít, kde tento kurz môže byť súčasťou telesnej výchovy alebo univerzitného vzdelávania učiteľov telesnej výchovy a kde môže byť známkovaný.
               
            
                  2.
               
               
                  Pojem poskytovanie služieb „úzko súvisiacich s ochranou detí a mládeže“ v zmysle článku 132 ods. 1 písm. h) smernice 2006/112 sa má vykladať v tom zmysle, že nezahŕňa kurzy surfovania alebo plachtenia ponúkané školami surfovania a plachtenia, akými sú dotknuté školy vo veci samej, a to ani vtedy, ak je tento kurz poskytovaný v rámci školského výletu.
               
            
         (1)  Ú. v. EÚ C 131, 8.4.2019.